झपकी कितनी फायदेमंद, पेट के बल सोने से अकड़ सकता है शरीर
Daytime Sleepiness (Din me Sona) - What Deficiency Causes Daytime Sleepiness?. Everything You Need To Know. दोपहर में नींद आने की वजह जानते हैं, साथ ही ये समझते हैं कि इससे हमारे शरीर को फायदा होता है या नुकसान।
नींद। जब ज्यादा आए तब समस्या और जब कम आए तब बीमारी। अच्छी सेहत के लिए डॉक्टर 7 से 8 घंटे की नींद लेने की सलाह देते हैं।
इतने घंटों की नींद लेने के बाद भी दोपहर में नींद आ रही है तब अलर्ट होने की जरूरत है।
गर्मी की दोपहर में स्थिति बुरी हो जाती है। जैसे ही आपने खाना खाया 15 से 20 मिनट बाद नींद आनी शुरू हो जाती है। घर पर तो आप झपकी ले सकते हैं, लेकिन ऑफिस जाने वालों का क्या?
ऐसे में ऑफिस में लोग कभी चाय-कॉफी से तो कभी वॉक कर नींद भगाने की कोशिश करते हैं।
जरूरत की खबर में दोपहर में नींद आने की वजह जानते हैं, साथ ही ये समझते हैं कि इससे हमारे शरीर को फायदा होता है या नुकसान।
एक्सपर्ट पैनल 
सवाल: नींद क्यों जरूरी है?
जवाब: नीचे लिखे पाइंट्स से इसे समझते हैं…
सवाल: कितने घंटे की नींद एक हेल्दी व्यक्ति को लेनी चाहिए?
जवाब: रात में 8 घंटे की नींद लेना जरूरी है। अमेरिका के वर्जीनिया में स्थित आर्लिंगटन की चैरिटी नेशनल स्लीप फाउंडेशन का कहना है कि लाइफ स्टाइल और उम्र से समझ सकते हैं कि किसी व्यक्ति को नींद की कितनी जरूरत है।
सवाल: अगर किसी को रात में 7-8 घंटे से कम नींद आ रही है, तब क्या कोई गड़बड़ है?
जवाब: बिल्कुल गड़बड़ है। अगर कोई 6 घंटे से कम नींद ले रहा है तो इससे शरीर धीरे-धीरे बीमार हो सकता है। उन्हें कई बीमरियों का खतरा हो सकता है। जैसे-
सवाल: दोपहर में सोना कितना सही है?
जवाब: कुछ अपवादों को छोड़कर जैसे आप कोई दवा खा रहे हों, डॉक्टर ने आपको सोने की सलाह दी हो, रात में ट्रैवल करके आएं हो, नींद किसी वजह से पूरी न हुई हो, तो आप सो सकते हैं।
एक हेल्दी व्यक्ति के लिए दोपहर में 15-20 मिनट की नींद यानी झपकी लेना अच्छा होता है। इससे ज्यादा नींद लेना अनहेल्दी हो सकता है।
सवाल: दोपहर खाने के बाद नींद क्यों आती है?
जवाब: इसके कई कारण हो सकते हैं…
ऊपर लगे क्रिएटिव को अब एक-एक करके समझते हैं कि आखिर ऐसा क्यों होता है…
स्लीपिंग पैटर्न: रात में सोने का टाइम फिक्स न होना। अगर आपको 8 घंटे की नींद लेनी है तो आप ऐसा नहीं कर सकते कि आधी नींद रात में और बाकी बची नींद दोपहर में पूरी करें। इससे स्लीपिंग पैटर्न डिस्टर्ब हो जाता है।
थायरायड: इन पेशेंट को रात में पसीना आता है और बार-बार यूरिन लगती है। जिसकी वजह से नींद नहीं पूरी हो पाती है और दोपहर में नींद आती है।
एनीमिया: हीमोग्लोबिन की कमी से फिजिकल एक्टिविटी में थकान और डिसेबिलिटी होती है। ऐसे लोग सामान्य से ज्यादा सोते हैं।
हार्मोन: खाना खाने के बाद कभी-कभी सेरोटोनिन तेजी से बनने लगता है, जिससे सोने का मन करता है।
पानी की कमी: शरीर में पानी की कमी के चलते भी हर वक्त नींद आती रहती है। इससे आप दिनभर थकान फील करते हैं और उबासी लेते रहते हैं।
दवाएं: कई बार कुछ दवाओं की वजह से भी नींद और लेजीनेस होने लगती है। ऐसी कुछ दवाएं जब आप खाते हैं तो ये आपके माइंड को स्लो कर देती हैं। जिससे नींद आने लगती है। क्योंकि इन दवाओं मे निकोटिन होता है।
डायबिटीज: डायबिटीज में पूरी नींद लेने के बाद भी थकान लगती रहती है और बहुत नींद आती है। ऐसे पेशेंट के शरीर में कार्बोहाइड्रेट सही तरह से ब्रेक नहीं होता। इस वजह से खाने से मिलने वाली एनर्जी शरीर को पूरी तरह से नहीं मिलती। इससे भी ज्यादा नींद आती है।
डाइट: अगर ट्रिप्टोफैन नाम के एमिनो एसिड से भरपूर खाना खाते है, तो इससे नींद आ सकती है। ट्रिप्टोफैन कई प्रोटीन युक्त खाने की चीजों में पाया जाता है। जैसे- पनीर, अंडा।
सवाल: खाने के बाद सोने या झपकी लेने के पीछे का साइंस समझाएं?
जवाब: असल में पैंक्रियाज यानी अग्नाशय ब्लड शुगर लेवल को कंट्रोल करने के लिए इंसुलिन का प्रोडक्शन करता है।
ऐसे में खाना जितना भारी होगा, इंसुलिन का प्रोडक्शन उतना ही ज्यादा होगा, जिससे ब्लड शुगर लेवल बढ़ जाता है।
इंसुलिन स्लीप हार्मोन को बनाता है। इससे दिमाग में सेरोटोनिन और मेलाटोनिन चेंज होता है, जिसकी वजह से नींद आने लगती है।
सेरोटोनिन हैप्पी हार्मोन है। यह सिर्फ मूड ही नहीं बल्कि नींद, भूख और याददाश्त को भी कंट्रोल करता है।
मेलाटोनिन हार्मोन से आपको अच्छी नींद आती है। ये सप्लीमेंट के रूप में भी मिलता है जो नींद से जुड़ी प्रॉब्लम को ठीक करता है।
सवाल: इसका मतलब सो नहीं सकते, लेकिन दोपहर में खाने के बाद झपकी तो ले सकते है?
जवाब: हां बिल्कुल। ये हेल्थ के लिए अच्छा होता है। झपकी को पावर नैप माना जाता है। इसमें 15-20 मिनट तक सो सकते हैं।
ये जापान में पॉपुलर है। इसकी वजह से एनर्जी वापस से मिलती है और अपने काम में दोगुने उत्साह के साथ जुड़ जाते हैं। लेकिन सिर्फ 15 से 20 मिनट तक।
अगर इसी नैप की टाइमिंग को 20 मिनट से बढ़ाकर 1 घंटा कर लेते हैं तो इसके अपोजिट इफेक्ट्स पड़ने लगते हैं। दिमाग रेस्टिंग पोजिशन में चला जाता है, जिससे ब्रेन का कॉन्सन्ट्रेशन और फोकस कम हो जाता है।
सवाल: नींद भगाने के लिए चाय-कॉफी पीते हैं क्या ये सही है?
जवाब: नींद भगाने के लिए चाय-कॉफी, कैफीन प्रोडक्ट्स लेना गलत होता है।
ज्यादा कैफीन लेने से बेचैनी, फैटी लिवर, हाई बीपी, माइग्रेन समेत कई बीमारियां हो सकती हैं।
इससे बचने के लिए आप खाने-पीने के और भी दूसरे ऑप्शन ले सकते हैं।
दोपहर के खाने के बाद नींद और सुस्ती को भगाने के कुछ उपाय जिससे आपको हेल्थ इश्यू भी नहीं होंगे और नींद भी नहीं आएगी...
सवाल: अपने स्लीपिंग पैटर्न को लेकर आमतौर से क्या गलती करते हैं लोग?
जवाब: कुछ कॉमन गलतियां ये हैं…
सवाल: इसके बाद भी अगर नींद आ रही है और डेली की पुरानी आदत भी है जो एक दिन में ही चेंज नहीं होती है तो क्या करें?
जवाब: बिल्कुल सही बात है। डेली की आदत एक दिन में ही चेंज नहीं हो जाती है। कई बार इसे कंट्रोल करने से सिरदर्द भी होने लगता है।
ऐसे में दोपहर में खाना खाने के बाद थोड़ा यानी 100 कदम टहल लें। उसके बाद आप कुछ देर की मतलब 10 से 30 मिनट की नींद ले सकते हैं। फिर धीरे-धीरे ये आदत बदल जाएगी।
सवाल: बहुत से लोग कहते हैं कि दोपहर में खाना खाकर सोने से कई बीमारियां हो जाती हैं? क्या ये सच है?
जवाब: हां, जब आप दोपहर का खाना खाकर तुंरत सोने चले जाते हैं इससे कई बीमारियां आपको हो सकती हैं-
चलते-चलते 
सवाल: किस करवट लेकर सोना चाहिए?
जवाब: पतंजलि योग पीठ के आचार्य बालकृष्ण कहते हैं कि कभी भी सीधा नहीं सोना चाहिए। कुछ लोग पेट के बल सोते हैं, यह तरीका भी सही नहीं।
याद रखें कि सोने का विधान करवट से है। वो भी बाएं करवट से क्योंकि हमारा हार्ट इसी तरफ होता है और ऐसे सोने से उस पर जोड़ कम पड़ता है। ऐसे सोने से खाया हुआ भी आसानी से पच जाता है।
जरूरत की खबर के कुछ और आर्टिकल भी पढ़ें…
1.महिला पीती थी खूब पानी फिर भी नहीं हुई यूरिन:महिलाओं को बार-बार क्यों होता है यूरिन इन्फेक्शन; जानिए वजह और बचाव
2.गर्मी में भी क्या तांबे का पानी पीते हैं:कॉपर चार्ज्ड वॉटर से बढ़ सकती है एसिडिटी; कितनी मात्रा में और कब पीना है सही
